Ég fékk í gær hendurnar bók sem inniheldur bréf Tove Ditlevsen , dönsku skáldkonunnar , til forleggjara síns hjá Gyldendal . Þetta er skemmtileg lesning og um leið minnir mig á hvað ég er feginn – eftir öll þau skemmtilegu ár í bókaútgáfu – að vera hættur að vinna sem forleggjari . Engar raunir eru í huga Tove of litlar til að ekki sé ástæða til að flækja hinum ágæta forleggjara inn í þær ; hjónabandsmál , skattamál , uppeldismál , heilbrigðismál , samgöngumál , peningamál , höfundarréttindamál , sálfræðiþjónusta , útgáfumál vina og kunningja Tove … Ég hafði aldrei höfund á mínum snærum sem lagði slíkt á mig en samt er ég bara svo glaður að vera byrjaður að gera eitthvað annað en að gefa út bækur . Yoho ! Nú er aðfangadagur og við höldum , þvert á áætlanir , jól í Danmörku . Númi er kominn heim af spítalanum og jólatréð er komið í hús . Flestar jólagjafirnar eru í Hvalfirði bæði þær sem við gefum og þær sem ætlaðar eru okkur sjálfum en jólin eru hér í Espergærde . Gleðileg jól , Snæi minn , og gleðileg jól til heimsins .